Aɣanib yessemres umaru deg wungal-a, d aɣanib aseklan, igerrzen, s tugniwin icebḥen, yal tikti, yal isalli, yettak-as udem, yettak-as rruḥ, ula d imeɣriyen ijebbed-iten-id yes-s. ad naf yessmres tarrayt n udiwni deg wungal-a acku akken d-nebder tazwara, d yiwet n tulmist n tsiwelt deg wungal, tettili-s s tuget, yettak rruḥ i udlis, i yineḍruyen amzun d tidet neɣ d taceqquft n umezgun tturaren-tt yiwudam-is sdat wallen-nneɣ, deg yal aḥric seg tazwara n tsiwelt alamma d tagara ad as-tiniḍ d asaru ifazen, d ayen ixeddmen assaɣ gar yineḍruyen d yal awadem, anallas neɣ amaru yettban-d wazal-is iteddu yid-sen amzun d awadem ur d-nban d anagi, yettales-d ayen ttmeslayen, amek ttḥerriken d wacu ddren n yineḍruyen asurif s asurif, syin ad d-yefk adiwni yellan gar yiwudam-nni, almend n yal aḥric seg wungal-a ad d-nefk kra n yimedyaten seg-sen: A yaqahwaǧi! Awi-d yiwet n lqahwa lɛali Yiwet n lqahwa i lḥaǧ? Anɛam, tura ad d-taweḍ asebtar wis 13, dagi yules-d amek tella tudert n Dda Brahem deg lqahwa-ines, maca alammi d-yessezwer tazwert akken ad nẓer aniwa adiwni ara d-yales acku yella yettmeslay-d ɣef Dda Brahem amek yesɛedday ussanis deg lqahwa. Sb 14.